CELEX: 62008TO0176
Language: sl
Date: 2009-07-09 00:00:00
Title: Sklep Sodišča prve stopnje (sedmi senat) z dne 9. julija 2009. # infeurope proti Komisiji Evropskih skupnosti. # Tožba zaradi nedelovanja, ničnostna tožba in odškodninska tožba - Javna naročila storitev - Javni razpis za vzdrževanje informacijskih sistemov UUNT - Pritožba pri Komisiji v upravnem postopku - Odločba zaradi molka in zavrnitev Komisije - Nove trditve - Povezava med tožbo zaradi nedelovanja in odškodninsko tožbo - Očitna nedopustnost. # Zadeva T-176/08.

Sklep Sodišča prve stopnje (sedmi senat) z dne 9. julija 2009 – infeurope proti Komisiji
      (Zadeva T-176/08)
      „Tožba zaradi nedelovanja, ničnostna tožba in odškodninska tožba – Javna naročila storitev – Javni razpis za vzdrževanje informacijskih sistemov UUNT – Pritožba pri Komisiji v upravnem postopku – Odločba zaradi molka in zavrnitev Komisije – Nove trditve – Povezava med tožbo zaradi nedelovanja in odškodninsko tožbo – Očitna nedopustnost“
      1.                     Tožba zaradi nedelovanja – Nedelovanje – Pojem – Pritožba v upravnem postopku, vložena zoper akt predsednika Urada za usklajevanje
            na notranjem trgu, ki ga je sprejel v okviru oddaje javnega naročila – Odločba zaradi molka in zavrnitev Komisije – Izključitev
            – Nedopustnost tožbe zaradi nedelovanja (člen 232 ES; Uredba Sveta št. 40/94, člen 118) (Glej točke od 36 do 40.)
      2.                     Postopek – Predmet spora – Sprememba med postopkom (Poslovnik Sodišča prve stopnje, člen 48(2)) (Glej točko 42.)
      3.                     Odškodninska tožba – Neodvisnost od ničnostne tožbe in tožbe zaradi nedelovanja – Očitna nedopustnost ničnostne tožbe in tožbe
            zaradi nedelovanja – Odškodninski zahtevek, tesno povezan z zahtevkom za ugotovitev nedelovanja – Nedopustnost (člen 288,
            drugi odstavek, ES) (Glej točke od 46 do 48.)
      Predmet 
      
         
               Prvič, zahtevek za ugotovitev nedelovanja Komisije, ker je ravnala nezakonito, ko po postopku javnega razpisa AO/042/05 Urada
                  za usklajevanje na notranjem trgu (znamke in modeli) (UUNT) za vzdrževanje računalniških programov v zvezi z glavno dejavnostjo
                  UUNT na področju znamk in modelov ni razglasila ničnosti odločbe o sklenitvi okvirnih pogodb in ko je odločila, da ne prekine
                  posebnih sporazumov, sklenjenih na podlagi okvirnih pogodb, in podredno, zahtevek za razglasitev ničnosti domnevne odločbe
                  zaradi molka, s katero je Komisija zavrgla pritožbo tožeče stranke z dne 2. decembra 2007, vloženo v okviru upravnega postopka
                  in navedenega postopka javnega razpisa, ter drugič, odškodninski zahtevek za povračilo škode, ki jo je tožeča stranka domnevno
                  utrpela zaradi domnevnega nezakonitega nedelovanja Komisije.
               
            Izrek 
      
         
                  1)
               
               
                  
               
               
                  	Tožba se zavrže.
               
            
         
                  2)
               
               
                  
               
               
                  	infeurope se naloži plačilo lastnih stroškov in stroškov, ki jih je priglasila Komisija.
               
            
         
                  3)
               
               
                  
               
               
                  	O zahtevku za intervencijo European Dynamics SA ni treba odločiti.
               
            
         
                  4)
               
               
                  
               
               
                  	infeurope, Komisija in European Dynamics nosijo lastne stroške, povezane z zahtevkom za intervencijo.